Nos Renaudus, dominus Larreii, et Johannes, curatus de Lochis, notum facimus quod Wiardus dictus Marhot de Lochis, et Emengardis, ejus uxor, se tradidisse in purum et perpetuum eschambium, viris religiosis abbati et conventui de Moris, quartam partem terre quam habebant inter ortum Vallisbonnet ex una parte, et vineam religiosorum ex altera, liberam ab omni servitute, pro una pecia dictorum religiosorum, in loco qui dicitur Grossaforesta, inter terram filii Pineti de Landrivilla et terram conversorum de Fraxino. Datum anno Domini MºCCºLXVIIº, mense aprilis.